open-index/open-wikipedia-markdown huggingface dataset:
Taraf hidup

Taraf hidup umumnya diukur menerusi piawai seperti pendapatan benar (iaitu pendapatan terlaras inflasi) setiap orang dan kadar kemiskinan. Ukuran-ukuran yang lain seperti ketersediaan dan kualiti penjagaan kesihatan, ketaksamaan pertumbuhan pendapatan dan taraf pendidikan juga digunakan. Contoh-contohnya termasuk keupayaan memiliki sesetengah barang (misalnya bilangan peti sejuk setiap 1,000 orang), atau ukuran kesihatan seperti jangka hayat. Taraf hidup ialah mudahnya seseorang yang hidup pada sesuatu masa dan tempat dapat memenuhi keperluan mereka. 

Gagasan terhadap 'taraf' dapat dibezakan daripada mutu kehidupan yang mengambil kira bukan sahaja taraf hidup kebendaan tetapi juga aspek-aspek kehidupan yang tidak begitu ketara seperti masa lapang, keselamatan, sumber budaya, kehidupan sosial, kesihatan fizikal, isu kualiti persekitaran, dan sebagainya. Cara mengukur kesejahteraan harus digunakan untuk membuat pertimbangan, dengan ini seringnya amat bersifat politik dan justera itu, amat berkontroversi. Walaupun dua buah negara atau masyarkat mempunyai taraf hidup kebendaan yang sama, faktor-faktor mutu kehidupan boleh menjadikan sesuatu tempat lebih menarik kepada sesesuatu orang atau kelompok berbanding dengan yang lain.

Bagaimanapun, masih terdapat masalah hanya dengan menggunakan purata berangka untuk membandingkan taraf hidup kebendaan, berbanding dengan, misanya, indeks Pareto (ukuran lebar pendapatan atau pengagihan kekayaan). Taraf hidup pada dirinya bersifat subjektif. Misalnya, negara-negara yang mempunyai kelas atasan kaya yang amat sedikit dan kelas bawahan yang amat miskin boleh mempunyai tahap pendapatan min yang tinggi, walaupun kebanyakan penduduk mempunyai "taraf hidup" yang rendah. Ini mencerminkan masalah pengukuran kemiskinan yang cenderung juga bersifat relatif dan menggambarkan bagaimana pengagihan pendapatan boleh menyembunyikan taraf hidup yang sebenar.

Serupa juga, Negara A, sebuah negara sosialis yang sempurna dengan pendapatan per kapita purata yang sangat rendah akan ditempatkan lebih tinggi tentang ketaksamaan pendapatan yang lebih rendah, berbanding dengan Negara B dengan ketaksamaan pendapatan yang lebih tinggi, walau jika lapisan terendah pengagihan penduduk Negara B mempunyai pendapatan per kapita yang lebih tinggi daripada Negara A. Contoh-contoh benar terhadap keadaan ini termasuk bekas Jerman Timur berbanding dengan Jerman Barat serta Korea Utara berbanding dengan Korea Selatan. Dalam setiap kes tersebut, negara sosialis mempunyai ketaksamaan pendapatan yang lebih rendah (dan oleh itu, ditempatkan lebih tinggi daripada segi ini), tetapi mempunyai pendapatan per kapita yang lebih rendah daripada kebanyakan kaunterpart berjiran mereka. Ini dapat dielakkan dengan menggunakan ukuran pendapatan pada pelbagai persentil penduduk, berbanding dengan menggunakan ketaksamaan pendapatan yang sungguh bersifat relatif dan berkontroversi.

## Pautan luar
*''Industrial Revolution and the Standard of Living'' by  Clark Nardinelli
Pendapatan benar

**Pendapatan benar** ialah pendapatan seseorang atau negara selepas dilaraskan untuk mengambil kira inflasi. Ia dikira selepas inflasi ditolak daripada pendapatan nominal. Pemboleh ubah benar seperti pendapatan benar keluaran dalam negeri kasar benar (KDNK benar), dan kadar faedah benar merupakan pemboleh ubah yang diukur menerusi unit fizikal, manakala pemboleh ubah nominal seperti pendapatan nominal, keluaran dalam negeri kasar nominal (KDNK nominal), dan kadar faedah nominal diukur dalam unit kewangan. Justera, pendapatan benar merupakan penunjuk kesejahteraan yang lebih berguna kerana ia berdasarkan jumlah barang dan perkhidmatan yang dapat dibeli dengan pendapatan. 

Menurut teori dikotomi klasik, pemboleh ubah benar dan pemboleh ubah nominal adalah tidak sama pada jangka panjang, iaitu ia tidak mempengaruhi satu sama lain. Misalnya, katakanlah pendapatan permulaan nominal ialah RM100 dan kadar inflasi ialah 10% (kenaikan harga umum, misalnya apa yang berharga RM10 kini berharga RM11). Justera, dengan RM100, anda boleh membeli barang yang kurang dan jika pendapatan anda tidak dilaraskan untuk inflasi (tidak naik sebanyak 10%), pendapatan benar anda telah turun sebanyak 10% secara lalai.
Pendapatan per kapita

**Pendapatan per kapita** bermakna jumlah wang yang seseorang penduduk akan terima jika pendapatan negara tahunan dibahagikan kepada setiap penduduk dengan sama rata. Ia biasanya dilaporkan dalam unit mata wang. Sedangkan pendapatan per kapita biasanya digunakan untuk membandingkan negara, ia juga digunakan untuk membandingkan kawasan perbandaran di dalam negara. Untuk membandingkan pendapatan per kapita di dalam sesebuah komuniti, jumlah pendapatan perseorangan komuniti itu dibahagikan dengan bilangan penduduk.


## Pendapatan per kapita sebagai ukuran kekayaan
Pendapatan per kapita seringnya digunakan sebagai ukuran kekayaan penduduk di dalam sesebuah negara, khususnya dalam pembandingan antara negara. Ia biasanya diungkapkan melalui mata wang antarabangsa yang biasa digunakan seperti euro atau dolar Amerika Syarikat. Pendapatan per kapita amat berguna bukan sahaja kerana ia dikenali secara meluas tetapi juga kerana ia menghasilkan statistik yang jelas dan mudah untuk pembandingan. 

Bagaimanapun, pendapatan per kapita mempunyai sebilangan kelemahan sebagai ukuran kekayaan, khususnya apabila membandingkan negara-negara yang mempunyai tahap kekayaan yang amat berbeza:
* Kegiatan ekonomi yang tidak menghasilkan pendapatan wang seperti perkhidmatan yang diberikan di dalam keluarga atau perdagangan tukar barang biasanya tidak diambil kira. Pentingnya perkhidmatan itu amat berbeza antara ekonomi, baik antara negara mahupun antara kelompok yang berbeza di dalam sesebuah negara. 
* Pendapatan per kapita tidak menunjukkan sebarang pengagihan pendapatan di dalam negara dan oleh itu, segolongan kecil yang amat kaya boleh meningkatkan pendapatan per kapita yang diukur jauh melebihi pendapatan sebenar yang diterima oleh kebanyakan penduduk. Fungsi kebajikan sosial Amartya Sen yang mempergunakan pendapatan median kekadang disarankan untuk mengatasi kelemahan tersebut.
* Kadar pertukaran mata wang yang berbeza antara negara bermakna bahawa sesuatu jumlah wang, misalnya satu dolar Amerika Syarikat, mempunyai nilai yang berbeza di tempat-tempat yang berbeza.

## Lihat juga
* Jumlah pendapatan perseorangan
* Senarai negara mengikut KDNK (nominal) per kapita - KDNK pada kadar pertukaran rasmi pasaran atau pemerintahan per penduduk
* Senarai negara mengikut KDNK (nominal) - KDNK dengan mata wang ditukar pada kadar pertukaran pasaran
* Senarai negara mengikut KDNK (pariti kuasa beli) - KDNK dihitung pada pertukaran pariti kuasa beli 
* Senarai negara mengikut KDNK (pariti kuasa beli) per kapita
* Senarai negara mengikut KNK per kapita
* Kredit (kewangan)
* Pariti kuasa beli
Antonio Lopez de Santa Ana

**Antonio de Padua María Severino López de Santa Anna y Pérez de Lebrón** (21 Februari 1794 – 21 Jun 1876), lebih dikenali dengan nama **Santa Anna** atau **López de Santa Anna**, digelar "Napoleon dari Barat" adalah seorang pemimpin politik, jeneral dan presiden Mexico yang banyak mempengaruhi politik dan kerajaan awal Mexico dan Sepanyol. Santa Anna pertama kali berperang dalam mendapatkan kemerdekaan Mexico dari Sepanyol. Meskipun beliau bukanlah *[[caudillo]]* (pemimpin tentera) pertama dari Mexico, tetapi tergolong di dalam antara yang terawal. Beliau memegang jawatan sebagai jeneral atau presiden (atau kedua-duanya pada masa yang sama) pada beberapa ketika semasa tempoh pergolakkan karier beliau selama 40 tahun; beliau adalah presiden bagi Mexico sebanyak 11 kali yang berjumlah 22 tahun.

## Tahun-tahun awal
Santa Anna telah dilahirkan di Xalapa, Veracruz, Nueva España ("New Spain"), pada 21 Februari 1794. Keluarga beliau adalah keturunan Sepanyol yang dihormati, dan beliau dan kedua orang tuanya, Antonio López de Santa Anna (yang mana pada satu ketika berkhidmat sebagai duta kecil di Veracruz) dan Manuela Pérez de Lebrón, yang berasal dari keluarga kelas pertengahan *[[Criollo (orang)|criollo]]* (*criollos* adalah orang berketurunan Eropah tetapi dilahirkan di Amerika). Keluarga Santa Anna adalah cukup kaya bagi membolehkan beliau dihantar ke sekolah.

Pada bulan Jun 1810, Santa Anna yang berumur 16 tahun menyertai rejimen infantri Fijo de Veracruz sebagai seorang kadet – bertentangan dengan kehendak orang tua beliau, yang ingin melihat beliau menceburi karier dalam perniagaan.

## Rujukan
### Nota kaki

### Bibliografi
* 
* 
* 

## Bacaan lanjut
* Anderson, Fred & Cayton, Andrew, *The Dominion of War*, Viking Press; ISBN
* Borroel, Roger (2nd edition, 2002); *The Texas Revolution of 1836*, La Villita Publications, ISBN 1-928792-09-X
* César, José Manuel Villalpando; *Las balas del invasor*, Miguel Angel Porrua; ISBN 
* Crawford, Ann F.; *The Eagle: The Autobiography of Santa Anna*; State House Press; ISBN
* Jackson, Jack & Wheat, John, *Almonte's Texas*, Texas State Historical Assoc.; ISBN
* Mabry, Donald J., “Antonio Lopez de Santa Anna”, 2 November 2008.
* Parkes, Henry Bamford. "A History of Mexico", Houghton Mifflin Company: Boston, MA. 1938.
* Roberts, Randy & Olson, James S., *A Line in the Sand*, Simon & Schuster; ISBN
* Santoni, Pedro; *Mexicans at Arms-Puro Federalist and the Politics of War*; TCU Press; ISBN
* Suchlicki, Jaime. "Mexico: Montezuma to the Rise of Pan", Potomac Books: Washington DC, 1996.

## Pautan luar
*Santa Anna Letters on the ''Portal to Texas History''
*''The Handbook of Texas Online:'' Antonio Lopez de Santa Anna
*Benson Latin American Collection – Antonio López de Santa Anna Collection 
*Sketch of Santa Anna from ''A pictorial history of Texas, from the earliest visits of European adventurers, to A.D. 1879'', hosted by the Portal to Texas History.
*''Archontology.org, Home » Nations » Mexico » Heads of State » LÓPEZ de SANTA ANNA, Antonio'' 
*Texas Prisoners in Mexico 3 August 1843  From Texas Tides 

|-

|-

|-

|-

|-

|-

|-

|-

|-

|-
Manfred von Richthofen

**Manfred Albrecht ''Freiherr'' von Richthofen** (2 Mei 1892 – 21 April 1918) merupakan seorang juruterbang pesawat pejuang yang sangat popular dikenali sebagai **Red Baron**.  Beliau adalah pejuang handalan yang terbaik di dalam Perkhidmatan Udara Tentera Darat Imperial Jerman (*[[Luftstreitkräfte]]*) semasa Perang Dunia I, dengan kredit rasmi sebanyak 80 kemenangan pertempuran udara yang disahkan.
Richthofen adalah seorang ahli keluarga aristokrasi dengan ramai saudara mara ternama.

## Rujukan

## Pautan luar

*  "Richthofen, Red Baron, Czerwony Baron"
* ''NOVA'' "Who Killed the Red Baron?"
* An English translation of the account of Bolko v. Richthofen's journey to retrieve Manfred's body
* Official Website of the movie *The Red Baron (2007)*
* Image of exact replica of Richthofen's Fokker DR-1
* Website dedicated to Der Rote Kampffleiger aka The Red Baron
* Complete text of ''The Red Fighter Pilot'' by Manfred von Richthofen at The War Times Journal
* Combat record
*
Wan Azmi Ariffin

Dato' Dr **Wan Azmi Ariffin** merupakan bekas Ahli Parlimen P013, Sik pada penggal ke-11 Parlimen Malaysia. Beliau pernah berkhidmat sebagai Ahli Majlis Mesyuarat Kerajaan Negeri Kedah

## Latar belakang
Dato Dr Wan Azmi Ariffin kelahiran Kampong Sadu, Sik mendapat kelulusan Sijil Perguruan, Diploma Perguruan sebelum melanjut pelajaran untuk Sarjana Muda Geografi , USM. Beliau seterusnya ke McGill University of Montreal, Canada untuk Sarjana Pembangunan Ekonomi dan PhD dalam Ekonomi Politik.

Memulakan kerjaya sebagai guru dan mengajar di Sekolah Menengah Alor Janggus dan MRSM (1965-1977) dan menjadi pensyarah universiti (1979-1981) sebelum terlibat aktif dalam politik sehingga menjadi Exco Kedah dan ahli parlimen Sik pada 2004.

Setelah itu beliau menjadi Pengerusi Syarikat MobilityOne yang disenaraikan di London dan kumpulan Raffles College.Sebagai ilmuan beliau telah menjalankan pelbagai kajian termasuklah Kajian Pembangunan Kawasan Tidak Seimbang untuk UNCRD.

Beliau telah kembali ke rahmatullah pada 17 Januari 2014 pada usia 69 tahun di Kedah Medical Centre akibat komplikasi jantung, buah pinggang dan paru-paru serta meninggalkan seorang balu, Datin Sofiah Rahii Rahim dan tiga anak. Jenazah Allahyarham dikebumikan di tanah perkuburan Islam, Masjid Namek, Sik.

## Keputusan pilihan raya

## Alamat
Tingkat 2, Bangunan Lembaga Tabung Haji, 
Pekan Sik, 08200, Sik , Kedah Darul Aman. 
Tel / Faks : 04 - 4692 710 
Emel : wanazmi@wanazmisik.com
Website: www.wanazmisik.com

## Biodata
Kelulusan akademik: 
* Sijil dalam bidang perguruan
* Sarjana muda dalam Geografi
* Sarjana dalam bidangan pembangunan
* PhD dalam bidang ekonomi-politik

Falsafah hidup 
"Apabila anda berada di atas, jangan lupa tengok ke bawah, jika tidak, anda akan jatuh. 
Jika anda berada di bawah, jangan lupa tengok ke atas, pasti anda akan naik."
Jumlah pendapatan perseorangan

**Jumlah pendapatan perseorangan** ditakrifkan oleh Biro Analisis Ekonomi Amerika Syarikat sebagai: 

pendapatan yang diterima oleh seseorang daripada semua sumber. Ia termasuk pendapatan yang diterima daripada penyertaan dalam pengeluaran serta daripada bayaran pindahan kerajaan dan perniagaan. Ia merupakan jumlah pampasan pekerja (yang diterima), pendapatan tambahan ke atas gaji dan upah, pendapatan tuan punya dengan pelarasan penilaian inventori (IVA) dan pelarasan penggunaan modal (CCAdj), pendapatan sewa untuk orang yang mempunyai CCAdj, penerimaan pendapatan perseorangan daripada aset, serta penerimaan pindahan semasa perseorangan, tolak sebarang sumbangan untuk insurans sosial pemerintahan. 

Jumlah pendapatan perseorangan ialah nilai yang utama untuk menghitung pendapatan per kapita.


## Lihat juga
* Senarai negara mengikut pendapatan perseorangan per kapita
* Pendapatan per kapita
* Pendapatan
* Pendapatan negara kasar

## Rujukan
Pendapatan negara bersih

**Pendapatan negara bersih** (PNB) ialah istilah ekonomi yang digunakan dalam perakaunan pendapatan negara. Ia ditakrifkan sebagai keluaran negara bersih (KNB) tolak cukai tak langsung. Pendapatan negara bersih merangkumi pendapatan isi rumah, perniagaan, dan pemerintahan. Ia boleh diungkapkan sebagai:

PNB = C + I + G + (NX) + pendapatan faktor asing bersih - cukai tak langsung - susut nilai

dengan:
* C = Penggunaan
* I = Pelaburan
* G = Pembelanjaan pemerintahan
* NX = Eksport bersih (eksport tolak import)

Formula ini mempergunakan kaedah perbelanjaan perakaunan pendapatan negara.
Pendapatan negara kasar

**Pendapatan negara kasar** **(PNK)** terdiri daripada seluruh nilai yang dihasilkan di dalam sesebuah negara, iaitu keluaran dalam negeri kasar (KDNK), bersama-sama dengan pendapatan yang diterima daripada negara-negara lain (khususnya faedah dan dividen), tolak bayaran-bayaran yang serupa kepada negara lain. Ia terdiri daripada:
* perbelanjaan penggunaan perseorangan;
* pelaburan swasta kasar;
* perbelanjaan penggunaan pemerintahan;
* pendapatan bersih daripada aset di luar negeri (penerimaan pendapatan bersih); dan
* eksport kasar barangan dan perkhidmatan;

selepas tolak dua komponen: import kasar barangan dan perkhidmatan, serta cukai perniagaan tak langsung. Pendapatan negara kasar adalah serupa dengan keluaran negara kasar (KNK), kecuali pengukuran KNK tidak tolak cukai perniagaan tak langsung. Misalnya, keuntungan sebuah syarikat yang dimiliki oleh Amerika Syarikat yang beroperasi di United Kingdom akan diambil kira dalam penghitungan pendapatan negara kasar (PNK) Amerika Syarikat dan keluaran dalam negeri kasar (KDNK) United Kingdom, tetapi tidak akan diambil kira dalam penghitungan PNK United Kingdom atau KNK Amerika Syarikat.


## Lihat juga
*Ukuran pendapatan dan output negara
*Senarai negara mengikut PNK per kapita
**[[Low-Income Countries Under Stress]]* (LICUS) (program Bank Dunia)
*Gaji purata negara
Pelaburan dalam negara swasta kasar

**Pelaburan dalam negara swasta kasar** ialah ukuran pelaburan yang digunakan untuk menghitung keluaran dalam negeri kasar (KDNK). Ia merupakan komponen yang penting kerana membekalkan penunjuk kepada keupayaan produktif ekonomi masa depan. Pelaburan dalam negara swasta kasar termasuk:
* belian pengganti;
* tambahan bersih kepada aset modal; dan
* pelaburan dalam inventori.
Ia biasanya berjumlah 15% hingga 18% daripada KDNK. Pelaburan bersih ialah pelaburan kasar tolak susut nilai. Pelaburan dalam negara swasta kasar merangkumi tiga jenis pelaburan:
# Pelaburan bukan kediaman: Perbelanjaan oleh firma untuk mesin, perkakas, dan sebagainya.
# Pelaburan kediaman: Termasuk perbelanjaan oleh isi rumah dan firma untuk membeli apartmen, bangunan, kilang, dan sebagainya.
# Perubahan inventori: Perubahan inventori firma dalam sesuatu tempoh. (Inventori ialah barangan yang dihasilkan oleh firma untuk dijual kemudian.)
Keupayaan produktif

**Keupayaan produktif** ialah istilah yang digunakan untuk mentakrifkan output maksimum yang mungkin bagi sesebuah ekonomi. Menurut UNCTAD, tidak terdapat sebarang takrif yang dipersetujui. UNCTAD pada dirinya mencadangkan takrif sebagai "*sumber* produktif, *keupayaan* keusahawan, dan *rantaian* pengeluaran yang bersama-sama menentukan keupayaan sesebuah negara untuk menghasilkan barangan dan perkhidmatan." Istilah "keupayaan produktif" juga digunakan dalam bidang ekonomi perduaan untuk bermaksud keupayaan menjanakan pendapatan, baik oleh kilang, tanah, paten, mahupun kemahiran buruh seseorang. 

## Lihat juga
* Penggunaan keupayaan

## Rujukan
* National Science Foundation definition
* UNCTAD definition
Krone

**Krone** (kata seasal "Crown") boleh merujuk kepada:

## Umum
* ADC KRONE, bekas Kumpulan KRONE, sebuah syarikat telekomunikasi yang diperoleh oleh ADC Telecommunications
* KRONE LSA-PLUS, seubuah penyambung telekomunikasi yang popular 
* Krone an der Brahe, nama Jerman untuk Koronowo, Poland
* *[[Diu Crône]]*, puisi Zaman Pertengahan
* *[[Kronen Zeitung]]*, tabloid Austria
* Julie Krone, joki Amerika Syarikat

## Mata wang
Amalan menggunakan "Crown"/"Krone" sebagai nama mata wang berkembang daripada duit-duit syiling yang seringnya menonjolkan gambar raja. Bagaimanapu, nama ini kini juga digunakan untuk mata wang republik.

* Krone Norway, mata wang Norway
* Krone Denmark, mata wang  Denmark
* Króna Iceland, mata wang Iceland
* Krona Sweden, mata wang Sweden
* Krone Austria-Hungary, mata wang bekas Empayar Austria-Hungary sejak 1892
* Krone Yugoslavia, mata wang bekas Kerajaan Serbia, Croatia, dan Slovenia

Mata wang yang juga membawa pengertian "*crown*" :
* Koruna Czech, mata wang Republik Czech
* Kroon Estonia, mata wang Estonia

## Lihat juga
*Krona
*Koruna
*Crown (syiling British)
Krone Austria

**Krone** (Jamak Kronen) ialah mata wang Austria (digelar *Deutschösterreich* ketika itu) dan Liechtenstein antara 1919 hingga 1925, iaitu selepas pembubaran Empayar Austria-Hungary (1919) sehingga pengenalan Schilling (1925).


## Duit syiling
Duit syiling emas 20 dan 100 Krone ditempa dengan piawai yang sama dengan duit syiling Krone Austria-Hungary. Untuk memudahkan pengenalan duit syiling baharu itu, duit syiling 100, 200, dan 1000 Krone ditempa sejurus sebelum 1925 denga parameter yang sama dengan duit syiling Groschen yang sepadan (1, 2 dan 10 Groschen) yang menggantikannya.

## Wang kertas
Menurut Perjanjian St. Germain, Republik Austria yang baru diasaskan dikenakan mencetak tindan wang kertas yang diedarkan di wilayahnya lalu menggantikan nota bank tersebut dengan yang baharu sebelum memperkenalkan mata wang baharu.

Untuk memenuhi langkah pertama, nota bank lama yang diedarkan dicetak tindan dengan inskripsi DEUTSCHÖSTERREICH. Nota bank baharu yang kemudian masih dicetak di bawah nama Bank Oesterreichisch-ungarische dengan menggunakan kata basi bahasa Jerman pada kedua-dua bahagian depan dan belakang dan masih mempunyai inskripsi DEUTSCHÖSTERREICH. Sejak 1920, cap baharu yang berikut muncul dalam nota bank: "Ausgegeben nach dem 4. Oktober 1920".

Untuk memenuhi langkah kedua, sebuah siri nota bank Krone yang baharu diperkenalkan pada 1922, dengan reka bentuk yang baharu sama sekali. Siri ini mengandungi 1 Krone, 2, 10, 20, 100, 1000, 5000, 50,000, 100&nbsp;000, 500,000 Kronen, dan kemudiannya 10,000 Kronen. 1,000,000 Kronen dirancang tetapi tidak dikeluarkan.

Langkah ketiga dilaksanakan pada 1925, dengan nota bank Schilling yang baharu dikeluarkan.
Penjara seumur hidup

**Penjara seumur hidup** ialah hukuman penjara bagi jenayah feloni serius (seperti pembunuhan bersiri, derhaka besar, rompakan yang menyebabkan kematian, mengedar dadah, berdagang manusia dll) di mana orang yang disabitkan dengan kesalahan akan dipenjarakan seumur hidupnya.

Bagaimanapun dalam banyak bidang kuasa, terdapat mekanisme formal yang membenarkan pesalah diberikan parol untuk masa tertentu. Ini bermakna pesalah berpeluang menghabiskan sisa masa hukuman (sehingga mereka mati) di luar penjara; tapi ini selalunya bersyarat bergantung kepada tingkah laku baik dan beberapa batasan atau tanggungjawab yang dikenakan. 

Dalam kebanyakan bidang kuasa yang tidak mempunyai hukuman mati, penjara seumur hidup merupakan bentuk hukuman paling berat bagi jenayah (terutamanya hukuman penjara seumur hidup tanpa kemungkinan parol).

Terdapat juga hukuman serupa penjara seumur hidup, walaupun tidak bernama demikian. Misalnya hukuman penjara 100 tahun atau lebih.

## Di seluruh dunia

## Nota
Bahan letupan

**Bahan letupan** adalah sejenis bahan yang dari segi kimia atau tenaga tidak stabil dan menghasilkan pengembangan mengejut dan diikuti dengan penghasilan haba dan perubahan besar tekanan (dan biasanya juga kilatan dan/atau bunyi kuat) setelah dimulakan; keadaan ini dikenali sebagai letupan. **Cas letupan** pula merupakan ukuran kuantiti bahan letupan.

## Lihat juga
* Letupan yang digunakan dalam Perang Dunia II
* Senjata nuklear
* Senjata
* Halaju letupan
* Letupan binari
* Keselamtan letupan
* Denyutan tekanan

## Rujukan
* Army Research Office. *Elements of Armament Engineering (Part One)*. Washington, D.C.: U.S. Army Materiel Command, 1964.
* Commander, Naval Ordnance Systems Command. *Safety and Performance Tests for Qualification of Explosives.* NAVORD OD 44811. Washington, D.C.: GPO, 1972.
* Commander, Naval Ordnance Systems Command. *Weapons Systems Fundamentals.* NAVORD OP 3000, vol. 2, 1st rev. Washington, D.C.: GPO, 1971.
* Departments of the Army and Air Force. *Military Explosives.* Washington, D.C.: 1967.
* USDOT Hazardous Materials Transportation Placards
* Swiss Agency for the Environment, Forests, and Landscap. 'Occurrence and relevance of organic pollutants in compost, digestate and organic residues', *Research for Agriculture and Nature*. 8 November 2004. p 52, 91, 182.

## Pautan luar
* Blaster Exchange - Explosives Industry Portal
* Explosive information and guides
* Why high nitrogen density in explosives?
* The Explosives and Weapons Forum
* Military Explosives
* UN hazard classification code
* Class 1 Hazmat Placards
* Journal of Energetic Materials
Thaler Bremen

**Thaler Bremen** ialah mata wang Bremen sehingga 1873. Ia dibahagikan kepada 72 *Grote*, dengan setiapnya bernilai 5 *Schwaren*. Sehingga 1863, Thaler Bremen menepati piawai perak dan mengandungi 1/13½ daripada kandungan logam perak mark Cologne. Berbeza dengan Vereinsthaler, Thaler Bremen mengamalkan piawai emas selepas 1863, dan bernilai 1 4/21 gram emas (420 Thaler = 500 gram "paun"). Pada 1873, ia digantikan oleh Mark emas Jerman. Disebabkan kedua-dua mata wang berasaskan emas, penukaran tepat dilakukan, dengan 1 Thaler = 3 9/28 Mark.

## Pautan luar
*36 Grote 1840-1859 2.5 Schwaren 1841-1866 1 Thaler 1865
Thaler Danzig

**Thaler Danzig** (Jerman) atau **taler** (Poland) ialah mata wang Danzig (Gdańsk) sehingga 1772 dan kemudian antara 1807 hingga 1814. Ia dibahagikan kepada 4 *[[Gulden]]* (*złotych*, sg. *złoty*), dengan setiapnya bernilai 30 *[[Groschen]]* (*groszy*, sg. *grosz*) atau 90 *[[Schilling]]* (*solidus*). Pada tahun 1772 dan sekali lagi pada tahun 1814, mata wang ini digantikan dengan Thaler Prusia.
Thaler Geneva

**Thaler Geneva** ialah mata wang Geneva sehingga 1798 (kecuali buat tempoh yang singkat antara 1794 hingga 1795) serta antara 1813 hingga 1839. Ia dibahagikan kepada 12¾ *[[florin]]*, dengan setiapnya bernilai 12 *sol*. Setiap *sol* itu dibahagikan pula kepada 12 *[[denier]]*.

Pada akhir abad ke-18, duit syiling bilon dikeluarkan dalam jenis mata wang:
* 6 dan 9 denier;
* 1, 1½, 3 dan 6 sol;
* 15 sol perak; 
* 1 thaler perak; dan 
* 1 dan 3 *[[pistole]]* emas. 
Jenis mata wang ½ thaler diukir pada duit syiling sebagai "VI FLORINS IVS VID", dengan jenis mata wang 1 thaler diukir sebagai "XII FLORINS IXS".

## Sejarah
Thaler Geneva merupakan mata wang Republik Geneva sehingga 1794 apabila ia digantikan dengan ''genevoise''. *Genevoise* diedarkan hanya sehingga tahun yang berikut, apabila duit syiling thaler dipulihkan sebagai mata wang Republik. Pada 1798, Geneva diilhakkan oleh Perancis dan duit syiling franc Perancis menggantikan duit syiling thaler. Selepas mencapai kemerdekaan daripada Perancis pada 1813 dan menyertai Gabungan Switzerland pada 1815, duit syiling thaler digunakan semula sebagai mata wang Geneva. Ia diedarkan sehingga 1839 apabila ia digantikan oleh duit syiling franc.

## Rujukan

*
Vereinsthaler Hanover

**Vereinsthaler Hanover** ialah mata wang Kerajaan Hanover antara 1857 hingga 1866. Ia menggantikan Thaler Hanover pada tara dan digantikan pula dengan Vereinsthaler Prusia apabila kerajaannya diilhakkan oleh Prusia. Vereinsthaler Hanover dibahagikan kepada 30 *[[Groschen]]*, dengan setiap *Groschen* bernilai 12 *[[Pfennig]]*.
Bilon

**Bilion** boleh merujuk kepada:
* aloi emas atau perak, dengan kandungan satu logam lagi yang lebih banyak, misalnya tembaga, digunakan untuk menempah duit syiling;
* aloi perak dengan peratusan tembaga yang lebih tinggi, digunakan untuk membuat pingat dan token.
Thaler Hesse-Kassel

**Thaler Hesse-Kassel** ialah mata wang Landgravate (ketika itu Kawasan Pilihan Raya Hesse-Kassel atau Hesse-Cassel) sehingga 1858. Ia bernilai tiga suku *[[Conventionsthaler]]* dan sehingga 1807, ia dibahagikan kepada 32 *Albu*, dengan setiap *Albu* bernilai 12 *[[Heller (wang)|Heller]]*. 384 Heller = 1 Thaler.

Antara 1807 hingga 1813, duit syiling Thaler Westphalia dan duit syiling Frank Westphalia diedarkan bersama-sama duit syiling Thaler Hesse-Kassel. Duit syiling Thaler dan duit syiling Heller diperkenalkan semula pada 1813, tanpa duit syiling *Albu* (duit syiling *Albu* yang terakhir dikeluarkan pada 1782). Pada 1819, duit syiling Thaler Hesse-Kassel ditetapkan pada nilai Thaler Prusia. Sebuah sistem mata wang yang baharu kemudian diperkenalkan pada 1841, dengan Thaler Hesse-Kassel dibahagikan kepada 30 *[[Silbergroschen]]*, dan dengan setiap *[[Silbergroschen]]* bernilai 12 Heller. Duit syiling Thaler kemudian digantikan pada tara dengan Vereinsthaler.

## Rujukan

*
Rubus chamaemorus

**Pokok ''cloudberry*** (*Rubus chamaemorus*), juga dikenali sebagai *'bakeapple** di [[Kanada Atlantik]], ialah sejenis pokok berbuah alpine atau dari spesies sub-Artik ''[[Rubus]]'' yang lambat tumbuh. Pokok ini menghasilkan buah berwarna kuning yang boleh dimakan. Nama botaninya (''chamæmorus'') diambil daripada perkataan Greek iaitu ''khamai'' ("di atas tanah") dan ''moros'' ("[[mulberi]]"). ''Cloudberry'' ialah nama untuk kedua-dua pokok dan buah pohon ini. ''Cloudberry'' tidak seharusnya dikelirukan dengan buah ''[[Rubus spectabilis|salmonberry]]'', walaupun pada fizikalnya buahnya hampir serupa. 

Pokok cloudberry boleh tumbuh antara ketinggian 10-25&nbsp;cm. [[Daun]]nya pula adalah antara jenis kelembutan 5 hingga 7, jejari daunnya lurus berbentuk lobus serta tanpa dahan pada batangnya. Selepas proses pendebungaan, bunga putih (kadangkala bercalit warna merah) lalu akan menjadi buah [[beri]] yang bersaiz [[Buah Rasberi]]. Kapsul-kapsul buahnya antara 5 hingga 25 adalah dihimpun dalam satu golongan. 1 gugusan buah adalah berwarna hijau, lalu berubah kepada warna kuning tatkala menjelang [[musim luruh]].

== Nama lain ==
Nama lain bagi cloudberry termasuklah:
* [[Kanada]]: , **' or **' (in [[Quebec]])  (in [[Newfoundland and Labrador]] and [[Cape Breton Island]])
* 
* [[Bahasa Yupik|Cup'ig]]: "atsar atsakutag" (plural)
* 
* 
* , **', **'
* [[England]]: ''Knotberry, Knoutberry''
*  (commonly used); **', **', **', **', **' (locally used)
* , **', **', **', **', **', ''
* , **', **', **', *
* , **, ** (from Danish); ** (peat berry)
*  (**)
* , **, **, **, **
* 
* 
*  or 
* 
* [[Jamtlandic]]: "mylta"
* 
* 
* 
* 
* , **, **, ** (whilst unripe)
*  
* , **

* 
*  (*moroshka*)
* [[Sakha language|Sakha]]: "" ("yt tingileghe")
* [[Scotland]]: *Averin, Evron*
* [[Bahasa Yupik|Siberian Yup'ik]]: "akavsik" (plural)
* 
* 
* , **, **, **, **
*  (commonly used); **, **, **, **,  ** (locally used)
* 
* [[Bahasa Yupik|Yup'ik]]: "naunraq", "atsalugpiaq"

== Rujukan ==

* [[Thekla Resvoll|Resvoll, T. R.]], 1925. *Rubus chamaemorus* L. A morphological - biological study. Nytt Magasin for Naturvidenskapene, 67: 55-129. 
* [[Thekla Resvoll|Resvoll, T. R.]], 1925. *Rubus chamaemorus'' L. Die geographische Verbreitung der Pflanze und ihre Verbreitungsmittel. Veröffentlichungen des Geobotanischen Institutes Rübel in Zürich, 3: 224-241.

## Pautan luar

* "Northernberries" project: Domestication of Northern Berries 
* Plants for a Future database report
* Den virtuelle floran - Distribution
Vereinsthaler Mecklenburg

**Vereinsthaler Mecklenburg** ialah mata wang bagi dua buah Kawasan Pemerintahan Grand Duke, iaitu Mecklenburg-Schwerin dan Mecklenburg-Strelitz antara 1857 hingga 1873. Ia menggantikan Thaler Mecklenburg pada tara  dan kemudian digantikan pula dengan Mark pada kadar 1 Vereinsthaler = 3 Mark. Vereinsthaler Mecklenburg dibahagikan kepada 48 *[[Schilling]]e*, dengan setiap *Schillinge* bernilai 12 *[[Pfennig|Pfenninge]]*.
Vereinsthaler Prusia

**Vereinsthaler Prusia** ialah mata wang Prusia antara 1857 hingga 1873. Ia menggantikan Thaler Prusia pada tara dan kemudian digantikan pula dengan Mark pada kadar 1 Vereinsthaler = 3 Mark.  Vereinsthaler dibahagikan kepada 30 *[[Silbergroschen]]*, dengan setiap *Silbergroschen* bernilai 12 *[[pfennig|Pfenninge]]*.
Thaler Mecklenburg

**Thaler Mecklenburg** ialah mata wang bagi dua buah duchy (kemudiannya masing-masing menjadi Kawasan Pemerintahan Grand Duke Mecklenburg-Schwerin dan Kawasan Pemerintahan Grand Duke Mecklenburg-Strelitz) sehingga 1857. Ia kemudian digantikan oleh Vereinsthaler Mecklenburg pada tara. Sejak 1848, nilainya sama sahaja dengan Thaler Prusia. Thaler Mecklenburg dibahagikan kepada 48 *[[Schilling]]e*, dengan setiap *Schillinge* bernilai 12 *[[Pfennig|Pfenninge]]*.
Thaler Hanover

**Thaler Hanover** ialah mata wang Kawasan Pemilih Hanover (bakal Kerajaan Hanover) sehingga 1857. Sehingga 1834, nilainya sama sahaja dengan tiga suku 
*[[Conventionsthaler]]* dan dibahagikan kepada 36 *Mariengroschen*, dengan setiap *Mariengroschen* bernilai 8 *[[Pfennig]]*.

Antara 1807 hingga 1813, Thaler Westphalia (yang sama nilainya dengan Thaler Hannover) serta Frank Westphalia diedarkan bersama-sama di Hanover. Pada 1834, kandungan perak di dalam duit syiling Thaler Hanover dikurangkan sedikit untuk menyamakan nilainya dengan Thaler Prusia. Pada 1857, Thaler Hanover kemudian digantikan dengan Vereinsthaler Hanover pada tara.


## Rujukan


* 
*
Thaler Prusia

**Thaler Prusia** (kekadang dikenali sebagai **Reichsthaler**) ialah mata wang Prusia sehingga 1857. Sejak 1750, nilainya tidak sama lagi dengan unit akaun *[[Reichsthaler]]* Jerman utara kerana kandungan logam peraknya diturunkan daripada 1/12 kepada 1/14 kandungan perak Mark Cologne, selain daripada ditempah sebagai duit syiling. Perubahan ini dilakukan oleh Philipp Graumann, dengan sistem 14 thaler = 1 Mark dikenali sebagai  "*Graumannscher Fuß*".

Sehingga 1821, Thaler Prusia dibahagikan kepada 24 *Groschen* di negeri Brandenburg, dengan setiap *Groschen* bernilai 12 *[[Pfennig|Pfennige]]*. Di Prusia tengah-tengah pula, ia dibahagikan kepada 3 *Gulden Poland* = FL = *[[Złoty Poland]]*,  dengan setiap *Gulden* bernilai 30 *Groschen* (1 *Groschen* = 18 *[[Pfennig]]e*) atau 90 *[[Schilling]]*. Mata wang Prusia kemudian disatukan pada 1821, dengan Thaler Prusia dibahagikan kepada 30 *Silbergroschen*, dengan setiap *Silbergroschen* bernilai 12 *Pfennige*.

Pada 1857, Thaler Prusia digantikan dengan Vereinsthaler yang telah menjadi mata wang piawai di sebahagian besar Jerman.
Reichsthaler

***Reichsthaler*** ialah duit syiling Thaler piawai Empayar Rom Holy. Diasaskan pada 1566 oleh konvensyen Leipzig, ia juga merupakan nama unit akaun di Jerman utara serta duit syiling perak yang dikeluarkan oleh Prusia.


## Duit syiling Reichsthaler
Konvensyen Leipzig menetapkan *Reichsthaler* sebagai duit syiling yang mengandungi 1/9 daripada kandungan logam perak Mark Cologne. Negeri-negeri Jerman di dalam Empayar Rom Holy mengeluarkan *Reichsthaler* bersama-sama dengan duit-duit syiling yang lebih kecil, menurut apa sahaja sistem subbahagian yang mereka pilih. Pada 1754, duit syiling *[[Conventionsthaler]]* yang mengandungi 1/10 daripada kandungan perak Mark Cologne menggantikan *Reichsthaler* sebagai duit syiling piawai.

## Unit akaun Reichsthaler
Pada waktu dikeluarkan sebagai duit syiling, *Reichsthaler* juga digunakan di kebanyakan kawasan Jerman utara sebagai unit akaun, dengan unit itu bernilai ¾ daripada nilai duit syiling *Reichsthaler*. Justera, sebagai unit akaun, *Reichsthaler* sama sahaja dengan  daripada kandungan perak Mark Cologne. Selepas 1754, unit ini (kini ¾ daripada *Conventionsthaler*, dan  daripada kandungan perak Mark Cologne) masih digunakan, walaupun ia lebih biasa dirujuk dengan mudah sebagai "Thaler".

Di dalam kebanyakan negeri yang menggunakan *Reichsthaler* sebagai unit akaun, *Reichsthaler* dibahagikan kepada 288 *[[Pfennig]]*, dengan jenis mata wang pertengahan seperti *[[Groschen]]* atau *Gutegroschen* bernilai 12 *Pfennig* (1/24 daripada *Reichsthaler*), dan *Mariengroschen* bernilai *Pfennig* (1/32 daripada *Reichsthaler*).

## Reichsthaler Prusia
Pada 1750, Prusia menggunakan *Reichsthaler* (sering dikenali juga sebagai Thaler) yang mengandungi 1/14 daripada kandungan logam perak Mark Cologne. Piawai ini dirujuk sebagai "*Graumannscher Fuß*" sempena pengasasnya, Philipp Graumann (untuk maklumat lanjut, lihat Thaler Prusia.)

Semasa awal abad ke-19, piawai *Reichsthaler* Prusia yang lebih kecil menggantikan piawai yang lebih besar yang digunakan di kebanyakan kawasan Jerman utara (lihat Thaler Hanover, Thaler Hesse-Kassel (atau Hesse-Cassel), Thaler Mecklenburg dan Thaler Saxon). Piawai Prusia juga menjadi sebahagian mata wang yang digunakan di Jerman selatan selepas penyatuan mata wang pada 1837. Duit syiling Thaler bernilai 1¾ daripada duit syiling *[[Gulden Jerman Selatan|Gulden]]*. Duit-duit syiling Thaler tersebut kemudian digantikan dengan *[[Vereinsthaler]]* yang lebih kurang sama beratnya pada 1857.
Kronenthaler

**Kronenthaler** iala duit syiling perak yang dikeluarkan buat pertama kali di Belanda Austria (lihat Kronenthaler Belanda Austria). Ia mengandungi satu persembilan (1/9) daripada kandungan logam perak mark Cologne and oleh itu, nilainya sama sahaja dengan *[[Reichsthaler]]* dalam konvensyen Leipzig. Kebanyakan contoh duit syiling menonjolkan potret raja Austria pada bahagian depan dan empat buah mahkota di bahagian belakang. Oleh itu, duit syiling itu dinamai *Kronenthaler* yang membawa pengertian "thaler mahkota". Selepas Belanda Austria ditakluki oleh Perancis, banyak negeri Jerman (Bavaria, Baden, Hesse-Darmstadt dan Württemberg) mengeluarkan *Kronenthaler* kerana ia telah menjadi suatu duit syiling perdagangan yang popular.
Thaler St. Gallen

**Thaler St. Gallen** ialah mata wang St. Gallen sehingga 1798. Ia dibahagikan kepada 2 *[[Gulden]]*, dengan setiap *Gulden* bernilai 60 *[[Kreuzer]]* atau 240 *[[Pfennig]]*. Thaler St. Gallen kemudian digantikan dengan *[[Frank Switzerland#Sejarah|Frank]] [[Republik Helvetia]]* pada 1798. *Frank Republik Helvetia* kemudian digantikan pula dengan *[[Frank St. Gallen]]*. Duit-duit syiling tersebut dikeluarkan oleh kedua-dua Gereja dan Bandar raya St. Gallen.

Pada akhir abad ke-18, duit syiling gereja terdiri daripada bilon-bilon 1 *Pfennig*, serta 1, 2, 4, 5, dan 6 *Kreuzer*, bersama-sama dengan:
* 10, 12, 15, 20 dan 30 *Kreuzer* perak;
* 1 *Gulden*; dan 
* ½ dan 1 Thaler. 
Sebaliknya, duit syiling bandar raya terdiri daripada duit syiling bilon 2, 3, 6, dan 15 Kreuzer.

## Rujukan

*
Thaler Solothurn

**Thaler Solothurn** ialah mata wang Kanton Solothurn sehingga 1798. Ia dibahagikan kepada 40 *Batzen*, dengan setiap *[[Batzen]]* bernilai 4 *Kreuzer* atau 8 *Vierer*. 

Pada 1798, Thaler Solothurn digantikan oleh *[[Franc Switzerland|Frank]] [[Republik Helvetia]]*. *Frank Republik* Helvetia kemudian digantikan pula dengan *[[Frank Solothurn]]*. Pada akhir abad ke-18, duit syiling bilon dikeluarkan dalam jenis mata wang 1 Vierer serta 1, 2 dan 4 Kreuzer, bersama-sama dengan:
* 10 dan 20 *Kreuzer* perak; 
* 10 dan 20 *Batzen*; dan
* ¼, ½, 1, dan 2 *Duplone* emas.


## Rujukan

*
Kampung Dendang, Manjung

**Kampung Dendang** ialah sebuah kampung yang terletak di Manjung, Perak. Kampung Dendang terletak 5 km dari Pekan Beruas, menghala ke jalan Parit.
Thaler Saxony

**Thaler Saxony** ialah mata wang Kawasan Pemilih dan Kerajaan Saxony sehingga 1857. Antara 1754 dan 1841, nilainya sama dengan tiga suku *[[Conventionsthaler]]* dan dibahagikan kepada 24 *[[Groschen]]*, dengan setiap *Groschen* bernilai 12 *[[Pfennig]]*. 

Pada 1841, Saxony mengamalkan sebahagian sistem perpuluhan dan membahagikan Thaler Saxony (kini sama nilainya dengan Thaler Prusia) kepada 30 *[[Neugroschen]]*, dengan setiap *Neugroschen* bernilai 10 *[[Pfennig]]*. Thaler Saxony kemudian digantikan dengan *[[Vereinsthaler Saxony]]* pada tara. Duchy Saxe-Coburg-Gotha dan Duchy Saxe-Altenburg juga mengeluarkan duit syiling mengikut sistem Saxony, masing-masing pada 1841 dan 1837. 

## Rujukan
 
*
Kampung Panchor, Manjung

**Kampung Panchor** merupakan sebuah kampung yang terletak di Manjung, Perak.
## Pautan luar
* Lokasi '''Kampung Panchor''' di Peta Google
Batzen

**Batzen** ialah duit syiling yang dikeluarkan oleh Kanton Bern, Switzerland dari abad ke-15 sehingga pertengahan abad ke-19. Ia dinamai sempena beruang (*Batz, Bätz*, atau *Petz* membawa pengertian "beruang") yang ditonjolkan pada duit syiling tersebut.

Tidak lama kemudian, kanton-kanton Switzerland dan negeri-negeri Jerman selatan mencontohi Bern dan mengeluarkan *batzen* masing-masing. Duit syling batzen pada asalnya merupakan duit syiling perak tetapi menjelang abad ke-17, ia ditempah sebagai bilon. Dalam sistem kewangan Berne, satu *batzen* bernilai empat *[[kreuzer]]*.

Dengan pengenalan sistem perpuluhan pada abad ke-19, duit syiling *batzen* dibahagikan kepada 10 *[[rappen]]*, dengan 10 *batzen* = 1 *[[franc]]*.
Mukim Durian Sebatang

Mukim Durian Sebatang

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Hilir Perak
**Mukim**Mukim Durian Sebatang
**Keluasan**N/A


**Mukim Durian Sebatang** merupakan pecahan kawasan pentadbiran bagi negeri Perak. 

Perak dibahagikan kepada beberapa buah daerah dan setiap daerah dibahagikan kepada beberapa mukim (subdaerah/subdistrict).

## Pentadbiran
Mukim Durian Sebatang merupakan salah sebuah mukim yang terdapat dalam negeri Perak, dan juga merupakan satu dari mukim yang terletak dalam pentadbiran Daerah Hilir Perak.
## Pautan luar
* KOD PENCAMAN LOT TANAH – Unique Parcel Identifier : UPI
Felcra Gugusan Lekir

**Felcra Gugusan Lekir** merupakan sebuah Rancangan Tanah Belia yang terletak di mukim Lekir, Perak.

## Sejarah
Pada tahun 1972, Felcra Gugusan Lekir mula diterokai oleh FELCRA dibawah akta GSA atau Akta Penempatan Berkelompok. 
Projek Felcra Lekir I dan II merupakan status rancangan tanah belia, iaitu warganegara Malaysia yang berumur dalam lingkungan usia 18 hingga 25 tahun. 

Pada tahun 1973, Pengambilan peserta projek Lekir I bermula. Pada tahun 1992, pengambilan peserta untuk  Projek Lekir II.
Thaler Valais

**Thaler Valais** ialah  mata wang Kanton Valais sehingga 1798. Ia dibahagikan kepada 40 *[[Batzen|batz]]*, dengan setiap *batz* bernilai 4 *[[Kreuzer|creuzer]]*. 

Pada akhir abad ke-18, Thaler Valais ditempah dalam bentuk duit syiling bilion dan dikeluarkan dalam jenis mata wang 1, 2, 4, 6 dan 12 *creuzer*, dengan 2 dan 4 creuzer dikeluarkan sebagai jenis mata wang ½ dan 1 *batz*. Duit syiling perak 20 *creuzer* juga dikeluarkan. Thaler Valais kemudian digantikan dengan *[[Franc Switzerland|Frank]] [[Republik Helvetia]]* pada 1798.


## Rujukan

*
Thaler Zürich

**Thaler Zürich** ialah mata wang Kanton Zürich sehingga 1798. Ia dibahagikan kepada 2 *[[Gulden]]*, dengan setiap *Gulden* bernilai 36 *[[Schilling]]e*. Setiap *Schillinge* dibahagikan pula kepada 4 *Rappen* atau 12 *Haller*. Thaler Zürich bernilai  Mark Cologne.

Duit syiling Thaler, bersama-sama dengan *Doppelthaler* dan *halbe Thaler*, ditempah di Zürich buat pertama kali pada abad ke-16. Duit syiling pertama yang bertarikh ialah duit syiling Guldiner yang ditempah pada 1512. Pada akhir abad ke-18, duit syiling perak dikeluarkan dalam jenis mata wang 5 dan 20 *Schillinge*, serta ½ and 1 *Thaler*. *Thaler Zürich* digantikan dengan *[[Franc Switzerland#Sejarah|Frank]] [[Republik Helvetia]]* pada 1798, dengan duit syiling tersebut kemudian digantikan pula dengan *[[Frank Zürich]]*.


## Rujukan

* 
* Hans-Peter Capon: HMZ-Katalog Schweiz - Liechtenstein 15. Jahrhundert bis Gegenwarts. Zürich, 1995.
Florin Aruba

**Florin** (tanda: **Afl.**; code: **AWG**) ialah mata wang Aruba. Ia dibahagikan kepada 100 sen. Florin Aruba diperkenalkan pada 1986, dan menggantikan *[[Guilder Antillen Belanda]]* pada tara. Mata wang ini telah mengekalkan kadar pertukaran tetap sebanyak 1.79 florin = 1 dolar Amerika Syarikat yang diwarisinya  daripada *[[Gulden]]*.

Pada 1986, duit syiling Aruba diperkenalkan dalam jenis mata wang 5, 10, 25, dan 50 sen, serta 1 dan 2½ florin. Kemudian, nota bank 5-florin digantikan dengan duit syiling empat segi dan pengeluaran duit syiling 2½ ditamatkan. Duit syiling 5-florin kemudian digantikan dengan duit syiling emas bulat pada 2005. Semua duit syiling ditempah dengan menggunakan keluli terikat nikel, kecuali duit syiling 5-florin yang menggunakan aloi tembaga serta logam-logam yang lain. Duit syiling 50-sen, juga dikenali sebagai "*yotin*", merupakan satu-satunya duit syiling berbentuk empat segi yang masih wujud.

Pada 1986, nota bank dalam jenis mata wang 5, 10, 25, 50, dan 100 florin diperkenalkan. Nota 500-florin diperkenalkan pada 1993, dengan nota 5-florin digantikan dengan duit syiling pada 1995.


## Lihat juga
* Ekonomi Aruba
* Bank pusat dan mata wang Caribbean

## Pautan luar
* Florin Aruba  

## Rujukan

* 
*
Siti Fadillah Supari

**Siti Fadillah Supari** (lahir 6 November 1949 di Solo, Jawa Tengah) adalah Menteri Kesihatan, Kabinet Indonesia Bersatu.

Pada 12 Mei 2009 Siti Fadilah menyatakan rasa tidak puas hatinya melihat ramai pelajar perubatan asing di Indonesia. Dia meminta Rektor Universitas Padjadjaran, Bandung untuk mengurangkan pengambilan asing secara berperingkat terutama dari Malaysia ketika melawat Hospital Mata Cicendo, Bandung.

## Buku
* *It's time for the world to change - In the spirit of dignity, equity and transparency - Divine hand behind avian influenza*, ISBN 978-979-17357-0-4

## Nota
Bidor, Batang Padang

**Bidor** ialah mukim di daerah Batang Padang, Perak, Malaysia.

## Pentadbiran
Mukim Bidor merupakan salah sebuah mukim yang terdapat dalam pentadbiran daerah Batang Padang, Perak.

## Geografi
Mukim Bidor bersempadan dengan mukim Batang Padang di utara, mukim Sungkai di selatan serta daerah Hilir Perak di sebelah barat.

## Rujukan


## Pautan luar
* KOD PENCAMAN LOT TANAH – Unique Parcel Identifier : UPI
Krone Yugoslavia

**Krone Yugoslavia** ialah mata wang sementara dan tidak kekal lama yang digunakan di Kerajaan Serbia, Croatia, dan Slovenia (KSCS) yang ketika itu baru sahaja dibentuk. Kawasan itu merupakan sebahagian bekas Empayar Austria-Hungary.


## Sejarah
Selepas Perang Dunia I, Austria-Hungary berpecah-pecah menjadi banyak negeri, dengan bahagian tenggaranya bergabung dengan Serbia untuk membentuk KSCS. Pada 12 November 1918, Krone Yugoslavia menggantikan Krone Austria-Hungary pada tara dan diedarkan bersama-sama Dinar Yugoslavia di Bosnia and Herzegovina, Croatia, dan Slovenia pada kadar pertukaran sebanyak 1 dinar = 4 kronen. Tarikh tepat ketika Krone Yugoslavia tamat pengedarannya tidak dapat dipastikan, dengan satu sumber mengatakan bahawa krone tersebut masih diedarkan pada akhir tahun 1922.

## Nota bank
Pada mula-mulanya, Krone Yugoslavia terdiri daripada nota bank Austria-Hungary yang dicetak tindan dalam jenis mata wang 10, 20, 50, 100, dan 1,000 *kronen*. Cap pada 10, 20, dan 50 *kronen* dicetak dalam tiga bahasa  (bahasa Serbia, bahasa Croatia, dan bahasa Slovenia), dengan cap pada nota 100 dan 1,000 *krone* dicetak dalam mana-mana satu bahasa.

Kementerian Kewangan KSCS kemudian mengeluarkan nota "krone pada dinar" yang tertentu yang dicetak sebagai dinar serta dicetak tindan dengan krone pada nisbah 1 dinar = 4 kronen. Jenis mata wang yang dikeluarkan ialah 2, 4, 20, 40, 80, 400, dan 4,000 kronen pada nota bank ½, 1, 5, 10, 20, 100 dan 1,000 dinar. Hanya nota bank 2 kronen pada ½ dinar serta 4 kronen pada 1 dinar mempunyai kelainan tanpa cetak tindan. Adakah versi cetak tindan itu dikeluarkan sebelum atau selepas versi tanpa cetak tindan tidak dapat dipastikan.

## Rujukan


*
*
Krone Liechtenstein

**Krone Liechtenstein** (jamak: kronen) ialah mata wang Liechtenstein dari 1898 hingga 1921. Ia dibahagikan kepada 100 heller, dengan duit syilingnya kini jarang ditemui berbanding dengan nota banknya.  

Liechtenstein menggunakan Krone Austria-Hungary dan Krone Austria selepas pembubaran Empayar Austria-Hungary pada 1918. Pada 1921, ia bertukar kepada Franc Switzerland, akibat ketakstabilan Krone. Krone Liechtenstein mempunyai jumlah logam berharga yang sama dengan Krone Austria-Hungary dan Krone Austria. Duit syilingnya dikeluarkan dalam jenis mata wang 1, 2, 5, 10, dan 20 kronen. Sebagai terbitan kecemasan pada 1920, nota bank dikeluarkan dalam nilai 10, 20, dan 50 heller.


## Rujukan

*
*
Koruna Bohemia dan Moravia

**Koruna Bohemia dan Moravia**, dikenali sebagai *Crown Negeri Naungan* (Czech: *Protektorátní koruna*), ialah mata wang Negeri Naungan Bohemia dan Moravia antara 1939 hingga 1945. Koruna itu dibahagikan kepada 100 *[[Koruna Czechoslovakia|haléřů]]*.

Koruna Bohemia dan Moravia menggantikan Koruna Czechoslovakia pada tara, dengan Koruna tersebut digantikan pula dengan Koruna Bohemia dan Moravia yang baharu, sekali lagi pada tara. Nilainya ditetapkan kepada Reichsmark pada kadar 1 Reichsmark = 10 koruna. Pada mula-mulanya, nilainya sama sahaja dengan Koruna Slovakia tetapi pada 1940, nilai Koruna Bohemia dan Moravia diturunkan. Pada tahun itu, duit syiling zink 10, 20 and 50 haléřů diperkenalkan, diikuti oleh duit syiling zink 1 koruna pada 1941. Reka bentuk bahagian belakang duit syiling itu amat serupa dengan duit-duit syiling Czechoslovakia yang lebih awal.

Pada 1939 dan 1940, nota bank Czechoslovakia untuk 1 dan 5 korun dicap dengan nama negeri naungan untuk digunakan di Bohemia dan Moravia. Ini diikuti oleh terbitan pemerintahan jenis biasa untuk:
* 1, 5, 50, dan 100 korun pada 1940;
* 10 korun pada 1942; dan 
* 20 korun pada 1944. 
Bank Nasional kemudian memperkenalkan nota 500 dan 100 korun pada 1942, diikuti oleh nota cetak tindan Czechoslovakia 5,000 korun pada 1943 serta nota 5,000 korun jenis biasa pada 1944.

## Lihat juga
* Koruna Czechoslovakia
* Koruna Czech
* Koruna Slovakia

## Rujukan

*
*

## Pautan luar